

Почитувани ученици,

Ова е **Јавен повик за пријавување на ученици** кои сакаат да бидат дел од **Програмата за изучување на англиски јазик ACCESS.**

Во средното општинско училиште **СОУ “Коста Сусинов”, Радовиш** започнува двогодишна програма за учење на англиски јазик **ACCESS,** финансирана од страна на Амбасадата на САД во Скопје, Р.С. Македонија, која ја спроведува Македонскиот центар за граѓанско образование - МЦГО Скопје.

Програмата е наменета за ученици кои имаат желба факултативно да го изучуваат англискиот јазик преку вон-наставни активности, на интерактивен и креативен начин.

Доколку сакате да учествувате во **ACCESS** програмата, потребно е да аплицирате.

Формуларот за пријавување можете да го симнете електронски од **Facebook** страницата на училиштето: **СОУ Коста Сусинов – Радовиш**, да го пополните и пратите пополнет на една од следниве електронски пошти: nspasevska@yahoo.com , katerinasusinova@yahoo.com

Формуларот е прикачен како PDF документ во прилог на оваа објава, или може да го подигнете во испечатена форма од проф. Наташа Спасевска и Катерина Сусинова.

**ACCESS** Програмата ќе трае две учебни години: 2024/25 и 2025/26, а ќе се реализира во утврдени термини, во просториите на училиштето.

**КРИТЕРИУМИ ЗА УЧЕСТВО**:

Заинтересираните кандидати треба да :

* се ученици во **прва, втора или трета** година од средното образование;
* да имаат солидни познавања на англискиот јазик;
* мотивација за вон-наставни активности поврзани со англискиот јазик, после редовните часови;
* се обврзат за редовно присуство на активностите (превоз не е обезбеден од страна на програмата)

Овој Јавен повик трае пет (5) работни дена, почнувајќи од денот на неговото објавување: **вторник**, **1ви октомври, 2024**, заклучно со **понеделник, 7ми октомври, 2024 год**.

Ги очекуваме вашите пријави.

**GOOD LUCK!**